text: Det tyske mindretal skuffet over skilte-sagens udgang
  26 april 2015 kl. 09.36
  Det tyske mindretal er skuffet over udgangen på debatten om dobbelt-sprogede byskilte i de sønderjyske byer.
  
  - Det er trist, at vi ikke er nået længere i 2015 - 60 år efter København-Bonn-erklæringerne. Byskilte på både dansk og tysk har stor symbolværdi for os som anerkendelse af ligeværdige kulturer i grænselandet, siger Hinrich Jürgensen, formand for Bund Deutscher Nordschleswiger, der er det tyske mindretals paraplyorganisation, til TV SYD.
  Hinrich Jürgensen forudser, at der nu går et en tid inden spørgsmålet om to-sprogede byskilte i grænselandet igen kan bringes frem.
  Hør Hinrich Jürgensen udtrykke sin skuffelse over skiltesagens udgang her - varighed 1 minut og 2 sekunder:
  